सांसद राघव-परिणीति की सगाई में शामिल हुए थे ज्ञानी हरप्रीत; वल्टोहा बोले- कौम दा रब राखा
Shri Akal Takht Sahib Jathedar Giani harpreet Singh Controversy; Raghav Chadha Parineeti Chopra Engagement | Kapurthala House Delhi आम आदमी पार्टी के सांसद राघव चड्‌ढा और बॉलीवुड एक्ट्रेस परिणीति चोपड़ा की सगाई में श्री अकाल तख्त साहिब के जत्थेदार ज्ञानी हरप्रीत सिंह के पहुंचने पर विवाद शुरू हो गया है।
आम आदमी पार्टी के सांसद राघव चड्‌ढा और बॉलीवुड ऐक्ट्रेस परिणीति चोपड़ा की सगाई में श्री अकाल तख्त साहिब के जत्थेदार ज्ञानी हरप्रीत सिंह के पहुंचने पर विवाद शुरू हो गया है। सोशल मीडिया पर तो जत्थेदार ज्ञानी हरप्रीत सिंह ट्रोल हो ही रहे हैं, वहीं अब अकाली नेता विरसा सिंह वल्टोहा ने भी सोशल मीडिया पर पोस्ट डाल दी है।
गौरतलब है कि जत्थेदार ज्ञानी हरप्रीत सिंह और आम आदमी पार्टी के मुख्यमंत्री भगवंत मान के बीच कई बार ट्विटर पर विवाद चलता रहता है। कुछ दिन पहले वारिस पंजाब दे मुखी अमृतपाल सिंह विवाद के दौरान ज्ञानी हरप्रीत सिंह का एक ट्वीट जो, सीएम भगवंत मान के लिए था, को डिलीट कर दिया गया था। इसके बाद अब जब ज्ञानी हरप्रीत सिंह दिल्ली में कपूरथला हाउस पहुंचे, तो उनकी मौजूदगी पर सवाल उठने लगे।
सगाई की रस्म ज्ञानी हरप्रीत सिंह की देखरेख में हुई
ज्ञानी हरप्रीत सिंह शाम को ही कपूरथला हाउस पहुंच गए थे। पहले सुखमनी साहिब का पाठ हुआ। वहीं सुनने में आया है कि ज्ञानी हरप्रीत सिंह की देखरेख में ही सांसद राघव चड्‌ढा व ऐक्ट्रेस परिणीति चोपड़ा की सगाई की रस्म को पूरा किया गया।
विरसा सिंह वल्टोहा ने जताया ऐतराज
ज्ञानी हरप्रीत सिंह के दिल्ली पहुंचने पर कुछ सिख संगठनों ने ऐतराज जताया है। अकाली नेता विरसा सिंह वल्टोहा ने अपने सोशल मीडिया अकाउंट पर पोस्ट डालते हुए कहा- आदरणीय जत्थेदार साहब ! मेरे जैसे विनम्र सिख को आज चोट लगी है। गुरु ही कौम का रखवाला है।
ये खबर भी पढ़ें:- 
राघव चड्‌ढा की सगाई में पहुंचे सीएम मान:ज्ञानी हरप्रीत सिंह ने भी दिया आशीर्वाद; RC ने ट्वीट करके जालंधर जीत पर जताई दोहरी खुशी
आम आदमी पार्टी के नेता-सांसद राघव चड्ढा (RC) और बॉलीवुड ऐक्ट्रेस परिणीति चोपड़ा आज यानी शनिवार को दिल्ली में सगाई हुई। कार्यक्रम दिल्ली के कपूरथला हाउस में आयोजित हुई। रिंग सेरेमनी के लिए परिणीति की बहन प्रियंका चोपड़ा भी भी पहुंची। वहीं पंजाब के मुख्यमंत्री भगवंत मान, पत्नी डॉ. गुरप्रीत कौर के अलावा श्री अकाल तख्त साहिब के जत्थेदार ज्ञानी हरप्रीत सिंह भी पहुंचे (पढ़ें पूरी खबर)